Mandag skal 70.000 danskere løbe enten 1,6 eller 10 kilometer, når fejringen af Kronprins Frederiks 50-års fødselsdag for alvor bliver skudt i gang med Royal Run.

Aalborg er startby, når Royal Run mandag løber af stablen fra morgenstuden. Tusindvis af nordjyder har tilmeldt sig, og skal løbe sammen med Kronprinsen. Kronprisen skal løbe i fem danske byer. Startskuddet går i Aalborg, hvor Kronprinsen løber ”One mile” (1,609 kilometer) sammen med nordjyderne fra klokken 09.00. Herefter fortsætter løbet i Aarhus, Esbjerg og Odense, hvor Kronprinsen ligeledes løber den kendte ”One mile”, inden han slutter festen af i København og på Frederiksberg med at løbe 10 kilometer gennem hovedstaden. Royal Run i tv og i Aalborgs gader Du kan følge hele løbefesten i dit tv og i Aalborgs gader. TV2 Nord sender direkte fra løbet og festlighederne i Aalborg fra klokken 08.00-11.00 på TV2 Nord Salto og live på facebook. Royal Run betyder også trafikale ændringer i Aalborgs midtby det meste af dagen. Det kan du læse nærmere om her .